Ákvörðun kærunefndar útboðsmála 16. júlí 2019 í máli nr. 15 / 2019 : Mannverk ehf. gegn Mosfellsbæ Flotgólfum ehf. og Eignarhaldsfélaginu Á.D. ehf . Varnaraðili auglýsti útboðið „ Helgafellsskóli nýbygging , 2. - 3. áfangi “ í mars 2019 og samkvæmt útboðsgögnum skyldu bjóðendur uppfylla ýmsar kröfur til þess að koma til greina sem samningsaðilar . Þá var undir þættinum „ Fjárhagsleg staða “ meðal annars gerð eftirfarandi krafa : „ Meðalársvelta fyrirtækis bjóðanda síðastliðin 3 ár skal að lágmarki hafa verið sem nemur 100% af tilboði bjóðanda í þetta verk . Komi tilboð bjóðanda til álita við val á tilboðum skal bjóðandi vera við því búinn að leggja fram áritaða endurskoðaða ársreikninga þessu til staðfestingar “ . . Spurningunni var svarað af varnaraðila með eftirfarandi hætti : „ Um er að ræða sömu kröfu og gerð var í fyrri áföngum uppbyggingar Helgafellskóla þar sem tilgreint var að meðalársvelta til þriggja ára á fimm ára tímabili skuli nema 100% af tilboði bjóðenda í þetta verk . Þá má bjóðandi leita aftur á fimm ára tímabili að þeim þremur árum sem eru með hvað hæsta meðalveltu til að ná ofangreindu skilyrði sem nemur 100% af tilboði bjóðenda […] “ . Tilboð kæranda var hið þriðja lægsta sem barst og var að fjárhæð 1.666.822.053 krónur . Hinn 23. maí 2019 tilkynnti varnaraðili að tilboð lægstbjóðenda hefði verið valið . Kærandi telur að þrátt fyrir skýringar varnaraðila hafi útboðsgögn engu að síður gert ráð fyrir að árleg velta síðustu fimm ára af sambærilegum verkum skuli nema að lágmarki allri tilboðsfjárhæðinni . Niðurstaða Í skilmálum hins kærða útboðs voru meðal annars gerðar kröfur um „ árlega veltu af sambærilegum verkum að eðli síðustu fimm ár “ og hins vegar um „ meðalársveltu fyrirtækis bjóðanda síðastliðin 3 ár “ , sbr. nánar grein 0.1.4 . Á fyrirspurnartíma var sérstaklega spurt hvernig ætti að skilja kröfurnar og hefur verið gerð grein fyrir svörum varnaraðila að framan . Að mati nefndarinnar er í ljósi þeirra gagna sem nú liggja fyrir fram komnar verulegar líkur á að brotið hafi verið gegn lögum um opinber innkaup og að það geti leitt til ógildingar á ákvörðun varnaraðila um val á tilboði . Verður því fallist á kröfu kæranda um að samningsgerð verði stöðvuð þar til endanlega hefur verið skorið úr kæru , sbr. 1. mgr. 110. gr. laga nr. 120 / 2016 um opinber innkaup . Ákvörðunarorð : Samningsgerð Flotgólfa ehf. og Eignarhaldsfélagsins Á.D. ehf. við varnaraðila , Mosfellsbæ , í kjölfar útboðsins „ Helgafellsskóli nýbygging , 2. - 3. áfangi “ , er stöðvuð .